Zaključci sa 7. sjednice NVa- 30.03.2026.

Dnevni red
[bookmark: _Hlk194664735]
1. Usvajanje zapisnika sa 6. sjednice Nastavničkog vijeća održane 2. veljače 2026.,
2. Utvrđivanje uvjeta za nastavak obrazovanja sukladno Izvješću o položenim razlikovnim ispitima za učenike upisane u nastavak obrazovanja u šk.g. 2025/2026., koji su bili u obvezi položiti iste do 31. ožujka 2026. godine,
3. Realizacija nastavnih sati po predmetima u završnim razredima zaključno sa 27. 3. 2026.,
4. Osvrt na negativne ocjena po predmetima (kritični) kod završnih razreda,
5. Praktična nastava – osvrt na realizaciju fonda sati kod završnih razreda,
6. Pedagoške mjere,
7. Prijedlog za donošenje pedagoške mjere isključenja učenika-ce iz škole,
8. Natjecanje učenika „WorldSkills Croatia 2026.“ – državno natjecanje - informacija,
9. Prijedlog kandidata za člana Povjerenstva za kvalitetu – predstavnik Nastavničkog vijeća,
10. Prijedlog za imenovanje članova školskog tima za samovrednovanje,
11. Prijedlog za imenovanje voditelja tima – koordinatora za samovrednovanje
12. Pravilnik o izmjenama i dopunama Pravilnika za izricanje pedagoških mjera,
13. Razno.

Točka 1)
Otvara se rasprava glede teksta zapisnika 6. sjednice Nastavničkog vijeća održane 02. veljače 2026. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.
Točka 2)
Razrednica 4.2 razreda K.K. daje informaciju da su svi učenici uspješno položili sve razlikovne ispite i da su stekli uvjete za nastavak obrazovanja sukladno Izvješću o položenim razlikovnim ispitima za učenike upisane u nastavak obrazovanja u šk.g. 2025/2026., koji su bili u obvezi položiti iste do 31. ožujka 2026. godine. U prilogu zapisnika se nalazi Izvješće o položenim razlikovnim ispitima.

Točka 3)

Ravnateljica moli razrednike završnih razreda da iznesu podatke o realizaciji sati zaključno sa 27.03.2026.:

[bookmark: _Hlk195538758]3.2 razred – razrednik N.N.
- odstupanja su u predmetima hrvatski jezik (-6), Tjelesna i zdravstvena kultura (-7), Vjeronauk(-4), Etika (-3), Politika i gospodarstvo (-3), Engleski jezik (-11), Engleski jezik (slastičari) -7, Njemački jezik (slastičari) -8

3.3 razred – razrednica I.G.
- odstupanja su u predmetima Povijest hrvatske kulturne baštine (-3), Tjelesna i zdravstvena kultura (-7), Engleski jezik (-2), Poznavanje robe i prehrana (-2)


3.4 razred – razrednik A.M.
- odstupanja su u predmetima Engleski jezik (-6) i Poznavanje robe i prehrana (-5), Politika i gospodarstvo (-3), Tjelesna i zdravstvena kultura (-4), Vjeronauk (-3), Njemački jezik (-5), Francuski jezik (-3), OPP (-3)

4.1 razred – razrednica K.G.
- odstupanja su u predmetima Hrvatski  jezik (-5), Vjeronauk (-2),  Računovodstvo ( -4), Engleski jezik (-5),  Recepcijsko poslovanje (-3), OPP (-3)

4.2 razred – razrednica K.K.
- odstupanja su u predmetima Hrvatski jezik (-4),  Engleski jezik (-6), Računovodstvo (-3), Knjigovodstvo (-4), Matematika (-3), Promet i putničke agencije (-4), Njemački jezik (-4), Recepcijsko poslovanje (-4)

Točka 4)
Osvrt na negativne ocjena po predmetima (kritični) kod završnih razreda:
3.2 razred – M.N. (3) i L.Š. (3)
3.3 razred -  Č.A., Š.N., K.L. i P.D.
4.1 razred – M.D., L.A.
4.2 razred – V.E. (7), V.M. (6) i S.D. (5)

Točka 5)
Voditeljica praktične nastave I.Š. daje osvrt na realizaciju fonda sati kod završnih razreda za praktičnu nastavu. 

Točka 6)
Ravnateljica moli razrednike da predlože pedagoške mjere opomene pred isključenje: 
1.1 razred: 
L.S. pedagoška mjera izrečena je zbog 40 neopravdanih sati
1.3 razred:
D.I. - pedagoška mjera izrečena je zbog 70 neopravdanih sati
2.4 razred:
N.C.M. - pedagoška mjera izrečena je zbog uništavanja školske imovine i učestalog nedoličnog ponašanja 
3.2 razred:
[bookmark: _Hlk126586992]N.M. - pedagoška mjera izrečena je zbog 129 neopravdanih sati.
3.3 razred:
L.K. - pedagoška mjera izrečena je zbog 63 neopravdanih sata
A.Č. - pedagoška mjera izrečena je zbog 30 neopravdanih sati
D.P.– pedagoška mjera izrečena je zbog 22 neopravdana sata i zbog nedoličnog ponašanja

Članovi Nastavničkog vijeća jednoglasno izglasavaju pedagoške mjere opomene pred isključenje.

Točka 7)
Pedagoginja J.B.A. izvještava Nastavničko vijeće o imenovanju Povjerenstva za provedbu postupka isključenja učenice S.K. iz 1.1 razreda radi velikog broja neopravdanih izostanaka te o svim poduzetim mjerama prije imenovanja Povjerenstva i tijekom njegovog rada. Povjerenstvo je imenovano 10. veljače 2026., u sastavu: V.B. (razrednica), I.G. (zamjenica razrednice) i J.B.A. (pedagoginja). Povjerenstvo je pozvalo na sastanak učenicu S.K: i njenu baku (skrbnica učenice) Đ.K. 19. veljače 2026. u 12,30 sati u ured ravnateljice, no sastanak nije održan radi nedolaska učenice i bake. Zaključno s danom 30. ožujka 2026. godine učenica ima ukupno 351 sat neopravdanih izostanaka. Nastavničko vijeće je prihvatilo prijedlog Povjerenstva.
Nastavničko vijeće Ugostiteljske škole Opatija na sjednici održanoj 30. ožujka 2026. godine jednoglasno donosi obavijest kojom se ravnateljicu Roth obavještava da su se stekli uvjeti za izricanje pedagoške mjere isključenja učenice iz škole.

Točka 8)
Ravnateljica daje informaciju vezano za natjecanje učenika „WorldSkills Croatia 2026.“ održati u Zagrebu od 05. do 07. svibnja 2026. godine. Učenica S.B. iz 4.1 razreda natječe se u kategoriji Ugostiteljsko posluživanje. Mentor učenici je profesorica N.M.P. Učenica G.G. natječe se u kategoriji Recepcijsko poslovanje. Mentor učenici je profesorica  M.Š.
Ravnateljica iskazuje nezadovoljstvo odnosa Agencije za strukovno obrazovanje i obrazovanje odraslih prema natjecateljima (učenicima) i njihovim mentorima. Konkretno, navodi dva člana komisije  te ističe kako su prošle godine na natjecanju svojim riječima i postupcima direktno vrijeđali natjecatelje i njihove mentore. Ravnateljica će se po tom pitanju obratiti ravnatelju ASOO-a gospodinu Ž., a kako bi se takva postupanja u budućnosti spriječila.

Točka 9)
Ravnateljica Roth izvješćuje da je potrebno u točki 9. dnevnog reda predložiti predstavnika Nastavničkog vijeća u Povjerenstvo za kvalitetu. Podsjeća se da je dana 10. lipnja 2022. godine donesen Zakon o izmjenama i dopunama Zakona o strukovnom obrazovanju (NN 69/2022) kojim je u bitnom izmijenjen dio koji se odnosi na samovrednovanje ustanove za strukovno obrazovanje koje prati i vrednuje Povjerenstvo za kvalitetu (čl. 12. Zakona). Broj članova Povjerenstva za kvalitetu se smanjuje na 5 te se predviđa novo tijelo za operativnu provedbu procesa samovrednovanja pod nazivom “Školski tim za samovrednovanje” Povjerenstvo za kvalitetu imenuje Školski odbor odlukom prema predloženim članovima od strane Nastavničkog vijeća, osnivača, Vijeća roditelja i Vijeća učenika te dionika na prijedlog osnivača Primorsko-goranske županije. Ravnatelj škole je prema novim izmjenama Predsjednik povjerenstva te se na konstituirajućoj sjednici izabire zamjenik Predsjednika. Ravnateljica također upoznaje članove Nastavničkog vijeća s procedurom imenovanja te javnim glasanjem. Predloženi kandidat mora prihvatiti kandidaturu. Za predstavnika Nastavničkog vijeća u Povjerenstvo za kvalitetu predlaže se sljedeća kandidatkinja:

1. L.B.

Za predstavnika Nastavničkog vijeća u Povjerenstvo za kvalitetu jednoglasno je izabrana sljedeća kandidatkinja:

1. L.B.

Sukladno navedenom, predlaže se na imenovanje gore navedena članica predstavnika Nastavničkog vijeća u Povjerenstvo za kvalitetu.

Točka 10)

Ravnateljica Roth izvješćuje da je potrebno u točki 10. dnevnog reda predložiti 3 člana školskog tima za samovrednovanje iz reda nastavnika i stručnih suradnika. Školski tim za samovrednovanje ima tri člana koji se imenuju iz reda nastavnika i stručnih suradnika na sjednici Nastavničkog vijeća. Ravnateljica također upoznaje članove Nastavničkog vijeća s procedurom imenovanja te javnim glasanjem. Predloženi kandidati trebaju prihvatiti kandidaturu. Za članove školskog tima iz reda nastavnika i stručnih suradnika predlažu se sljedeći kandidati:

1. K.G.
2. I.Š.
3. S.V.

Za članove školskog tima iz reda nastavnika i stručnih suradnika većinom glasova nazočnih
članova odabrani su sljedeći kandidati:

1. K.G.
2. I.Š.
3. S.V.

Sukladno navedenom, predlažu se na imenovanje gore navedeni članovi iz reda nastavnika i
stručnih suradnika u školski tim za samovrednovanje.

Točka 11)

Ravnateljica Roth izvješćuje da je u točki 11. dnevnog reda potrebno predložiti voditelja tima - koordinatora za samovrednovanja između gore izabranih članova. Ravnateljica također upoznaje članove Nastavničkog vijeća s procedurom imenovanja te javnim glasanjem. Predložena kandidatkinja treba prihvatiti kandidaturu. Za voditelja tima - koordinatora za
samovrednovanja predlaže se slijedeća kandidatkinja:

1. K.G.

Za voditelja tima - koordinatora za samovrednovanja jednoglasno je izabrana sljedeća kandidatkinja:

1. K.G.

Sukladno navedenom, predlaže se na imenovanje gore navedena članica za voditelja tima - koordinatora za samovrednovanja.

Točka 12)
Ravnateljica iščitava Pravilnik o izmjenama i dopunama Pravilnika za izricanje pedagoških mjera za učenike osnovnih i srednjih škola (NN 22/2026) koji je stupio na snagu 13. ožujka 2026. godine.
Točka 13)

Ravnateljica ističe važnost pisanja svih razgovora s učenicima, roditeljima i skrbnicima. Svaki razgovor i  pismenu korespodenciju  važno je upisati u e – Dnevnik kako bi razrednici imali pisani trag o događaju.

Shodno važnosti pisanja svih događaja i razgovora, ravnateljica informira Nastavničko vijeće kako je otac učenika E.M. iz 2.4 razreda poslao pritužbu Pravobraniteljici za djecu te Ministarstvu znanosti, obrazovanja i mladih radi vršnjačkog nasilja i diskriminacije na nacionalnoj osnovi nad njegovim djetetom. Škola je dostavila traženo očitovanje Agenciji za odgoj i obrazovanje nakon čega je utvrđeno da daljnja postupanja nisu potrebna.  

Ravnateljica izričito napominje kako je zabranjeno udaljavati učenike s nastave.

Ravnateljica ističe kako je uspjela popuniti norme nastavnika za iduću godinu. Zahvaljuje profesorici K.G. na pomoći. Ravnateljica napominje kako ima dosta promjena u odnosu na prošlu godinu – izmijenili su se nazivi modula i postotak učenja temeljenog na radu. Također je došlo do promjene zaduženja nastavnika, ali Pravilnik o normi nastavnika u srednjoškolskim  ustanovama još nije izmijenjen.

Ravnateljica iskazuje zabrinutost da bi nam Ministarstvo moglo spojiti 1.3 i 1.4 razred jer broje malo učenika. Ravnateljica motivira nastavnike koji drže nastavu u tim razredima da se potrude da iz tih učenika izvuku najbolje što mogu.

Ravnateljica obavještava Nastavničko vijeće da još nismo dobili rješenje Ministarstva kojim se odobrava izvođenje četverogodišnjeg strukovnog kurikula „Kuharski tehničar/kuharska tehničarka“. Nadamo se da će nam isto biti odobreno obzirom da smo zahtjev za početak  izvođenja strukovnog kurikula poslali u predviđenom roku. Ukoliko nam isto bude odobreno, imati ćemo jedan trogodišnji i jedan četverogodišnji program. 

Ravnateljica izvještava da uskoro započinje prezentacija zanimanja po školama. Ove godine štampat ćemo letke za promociju i na letke ćemo upisati zanimanje za kuharskog tehničara. 

Ravnateljica moli nastavnike da kroz modularnu nastavu pokušaju „izvući“  što vise ocjena po skupovima ishoda. 

Ravnateljica podsjeća Nastavničko vijeće da više nemaju godišnjeg odmora. Tijekom ovog tjedna potrebno je dolaziti svaki dan i  planirati aktivnosti u modularnoj nastavi. Ravnateljica predlaže da nastavnici unutar aktiva prođu sve prve razrede i razluče šta je bilo dobro, a što nije; gdje je bilo previše aktivnosti, kako provoditi aktivnosti. Također, napominje kako su  izdani novi udžbenici (Školska knjiga, Alfa).

Profesorica K.G. govori da prilikom ocjenjivanja nastavnici naglase koji ishod vrednuju u bilješkama. Opisna ocjena treba biti detaljno napisana da bi učenici i roditelji imali jasan uvid u napredak učenika. Nakon završetka skupa ishoda, isti mora biti opisno zaključen. Kod pisanih provjera obavezno mora pisati što provodimo.  

Profesorica I.P.T. daje informaciju vezanu za Državnu maturu. Unatoč mnogobrojnim pozivima administratorice N.Š. prema Carnetu, u sustavu još uvijek nije vidljivo 9 učenika 4.2 razreda. Ravnateljica se obvezuje da će nazvati Carnet. Također, koordinatorica Državne mature izvještava da je dvoje učenika tražilo prilagodbu uz tehnološku podršku i osobnog asistenta. Učeniku N.S. iz 4.1 razreda dozvoljen je osobni asistent i produljenje pisanja od 100 %, a učenici N.B. iz 4.2 razreda produljenje pisanja od 100%.

Razrednica 1.3 razreda I.P:T. izvještava Nastavničko vijeće da je majka učenika D.R. najavila da želi ispisati učenika iz škole.

Ravnateljica moli razrednike da svoje e - Dnevnike dovedu u red.

Profesorica K.G. ukazuje Nastavničkom vijeću da ASOO ima mogućnost ulaziti u e- Dnevnike i obzirom da se u prvim razredima provodi modularna nastava bilješke i ocjene trebaju biti u skladu sa navedenim nastavnim gradivom.

Ravnateljica daje obavijest vezano za nastavak obrazovanja. S obzirom da postoji velika zainteresiranost, najboljih šestero učenika iz završnih razreda dobit će priliku da uđu u sadašnji 3.1 razred.

